Source: https://www.ilegis.ro/oficiale/index/act/55599
Timestamp: 2019-07-19 08:05:57+00:00
Document Index: 33614453

Matched Legal Cases: ['Articolul 7', 'Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6']

ORDIN nr. 635 din 27 septembrie 2004 - iLegis
ORDIN nr. 635 din 27 septembrie 2004privind sigiliile aplicate în cadrul activităţii de inspecţie fiscală
Publicat în MONITORUL OFICIAL nr. 901 din 4 octombrie 2004Data intrării în vigoare 04-10-2004
Abrogat de Articolul 7 din ORDIN nr. 1.133 din 17 august 2007 la data 29-08-2007
În temeiul dispoziţiilor art. 26 alin. (3) din Hotărârea Guvernului nr. 1.574/2003 privind organizarea şi funcţionarea Ministerului Finanţelor Publice şi a Agenţiei Naţionale de Administrare Fiscală, cu modificările şi completările ulterioare,având în vedere prevederile art. 91 alin. (3) lit. g) din Ordonanţa Guvernului nr. 92/2003 privind Codul de procedură fiscală, republicată,preşedintele Agenţiei Naţionale de Administrare Fiscală emite următorul ordin:Articolul 1
Pentru desfăşurarea inspecţiei fiscale, având în vedere dispoziţiile art. 91 alin. (3) lit. g) din Ordonanţa Guvernului nr. 92/2003 privind Codul de procedură fiscală, republicată, se vor elibera sigilii personalizate personalului cu atribuţii de inspecţie financiar-fiscală, conform modelelor prevăzute în anexa care face parte integrantă din prezentul ordin.Articolul 2
Personalul cu atribuţii de inspecţie financiar-fiscală cuprinde funcţionarii publici din cadrul Direcţiei generale de inspecţie fiscală din Agenţia Naţională de Administrare Fiscală, al direcţiilor generale ale finanţelor publice judeţene şi a municipiului Bucureşti, precum şi al Direcţiei generale de administrare a marilor contribuabili, desemnaţi de conducătorul instituţiei să efectueze inspecţia fiscală.Articolul 3
Sigiliile aparţinând autorităţilor fiscale competente vor fi înseriate şi vor purta în mod obligatoriu însemnele acestora.Articolul 4
Eliberarea sigiliilor se face la propunerea conducătorului organelor de inspecţie fiscală în cadrul cărora sunt salariate persoanele care au atribuţii de inspecţie fiscală, pe baza unei evidenţe nominale în care se vor menţiona numărul sigiliului, numele şi prenumele, codul numeric personal, numărul legitimaţiei de inspecţie fiscală, funcţia titularului, instituţia, data eliberării, data predării şi semnătura de primire.(2) Pierderea sau furtul sigiliului se publică în presă şi se anunţă direcţiei emitente în termen de 48 de ore, în vederea consemnării în evidenţă.(3) La data încetării activităţii, titularul sigiliului va depune sigiliul la organul care l-a eliberat, în vederea anulării şi consemnării în evidenţă.Articolul 5
Până la data intrării în vigoare a prezentului ordin, în efectuarea inspecţiei fiscale, personalul cu atribuţii de inspecţie fiscală va utiliza sigiliile emise de Ministerul Finanţelor Publice şi unităţile sale teritoriale.Articolul 6
Direcţia generală de inspecţie fiscală, Direcţia economică şi administrativă din cadrul Agenţiei Naţionale de Administrare Fiscală şi direcţiile generale ale finanţelor publice judeţene şi a municipiului Bucureşti, precum şi Direcţia generală de administrare a marilor contribuabili vor lua măsuri pentru ducerea la îndeplinire a prevederilor prezentului ordin.
Prezentul ordin se va publică în Monitorul Oficial al României, Partea I.Preşedintele Agenţiei Naţionale de Administrare Fiscală,Neculae Eugeniu PlăiaşuBucureşti, 27 septembrie 2004.Nr. 635.Anexă Modelul 1 de sigiliu Modelul 2 de sigiliu-----------